google/wiki40b huggingface dataset:
Middelalderlatin

Middelalderlatin (Latina Mediaevalis) er den type latin som utviklet seg fra senlatin. Det ble brukt fra 800-tallet og fram til 1400-tallet i særlig vestlige Europa, hovedsakelig akademisk utveksling for lærde mellom ulike nasjoner, innenfor vitenskap, filosofi og jus, og dessuten innenfor liturgien til den romersk-katolske kirken. Til tross for den kirkelige opprinnelsen til mange av språkets forfattere, skal middelalderlatin ikke forveksles med kirkelatin. Det er ingen bestemt enighet om de nøyaktige grensene for når senlatin slutter og middelalderlatinen begynner. En del akademisk forskning begynner med framveksten av tidlig kirkelatin på midten av 300-tallet, men andre har forskjøvet tiden til rundt 500, og andre har plassert det omtrentlige tidspunktet med erstatningen av skriftlig senlatin med skriftlig romanske språk (som fransk, spansk, italiensk...) som begynte i det små rundt 900.
Zanzibar Inn

Zanzibar Inn Kro og Motell er et serverings- og overnattingssted på Lauvsnes i Flatanger i Nord-Trøndelag og en viktig aktør i kommunens turistnæring, bl.a. driver de med guidede havfisketurer og utleie av småbåter. I tillegg samarbeider de med firmaer som har spesialisert seg på aktiviteter som bl.a. havrafting, fjellklatring og fridykking. Zanzibar Inn har også utleieleiligheter. Stedet er ellers kjent fra låten «Zanzibar Inn» på DDE-albumet Det går likar no fra 1996.
Allround-VM på skøyter 1958, kvinner

Allround-VM på skøyter 1958, kvinner ble arrangert i Kristinehamn, Sverige den 8. og 9. februar 1958.
Inga Artamonova fra Sovjetunionen ble verdensmester.
Sofía Vergara

Tidlig liv

Vergara ble født i Barranquilla, Colombia. Hennes mor, Margarita Vergara Dávila de Vergara, er husmor, og hennes far, Julio Enrique Vergara Robayo, produserte storfe for kjøttindustrien. «Toti» var kallenavnet Vergara fikk av sine fem brødre og søstre og mange søskenbarn. Hun vokste opp i Barranquilla, ble oppdratt som troende katolikk i en velstående familie og gikk på en privat tospråklig spansk/engelsk skole, kjent som Marymount School Barranquilla.
Etter å ha giftet seg som 18-åring og skilt seg to år senere studerte Vergara odontologi ved et universitet i Colombia i tre år. Etter hvert fikk hun muligheten til å jobbe i modellbransjen og i showbusiness, og Vergara bestemte seg for å utnytte dette. Hun forlot studiene to semester før hun var ferdig med bachelorgraden. Snart bestemte hun seg for å flytte til Miami i USA blant annet for å komme unna uroen i Colombia (hennes eldre bror ble myrdet i 1998 under et kidnappingsforsøk). Hun tok med seg sønnen, moren og søsteren til USA. Hun har en fetter og en adoptivsøster, Sandra, som også er TV-skuespillere i USA.

Privatliv

Vergara ble gift i en alder av 18 til sin barndomskjæreste Joe Gonzalez. Hun fødte sin sønn Manolo i september 1992, mens paret ble skilt i 1993. I 1998 ble Vergaras bror, Rafael, myrdet i Bogotá. Vergaras yngre bror, Julio, ble deportert 9. mai 2011 fra USA til Colombia etter å ha blitt arrestert i april: Julio hadde også en langvarig narkotikaavhengighet og var på kant med loven. «Å se noen dø over 10 år, litt etter litt, det er den verste straffen», fortalte Vergara Parade Magazine. «Nå er han som en annen person.»
Vergara ble diagnostisert med skjoldbruskkjertelkreft i 2000. Hun fikk skjoldbruskkjertelen fjernet, gikk på strålebehandling og ble frisk igjen. Hun tar medisiner daglig for å kontrollere symptomene på hypotyreose.
Den 10. juli 2012 ble det rapportert at Vergara og hennes forretningskjæreste Nick Loeb var forlovet. Hennes adoptivsøster Sandra Vergara er også skuespiller. Sandra er biologisk hennes kusine, men ble adoptert av Sofias foreldre.

Påtegninger

I 2011 ble Vergara det nye ansiktet til CoverGirl, med de første annonsene vist i januar 2012. I april 2011 dukket Vergara opp i en Pepsi-reklame med David Beckham, og en annen i januar 2012. Også i 2011 ble det annonsert at Vergara skal designe en kleskolleksjon for K-Mart, og hun dukket senere opp i en rekke reklamefilmer for Comcast's Xfinity og State Farm.
I 2013 signerte hun sponsorkontrakter med Pepsi, Rooms To Go og medisinen Synthroid.
Mylothris

Utseende

Middelsstore, hvite eller gule sommerfugler. Det er vanligvis noe gult i alle fall ved roten av vingene. Ytterkanten har gjerne mørke flekker.

Levevis

Larvene lever gjerne på planter i mistelteinfamilien (Loranthaceae), men det er også noen som går på slirekne (Polygonum) i syrefamilien.
De fleste av artene lever i skog, men det er også noen som foretrekker åpne områder. Disse sommerfuglene er trolig giftige, fargemønstrene viser dette. Som mange andre giftige sommerfugler har de en langsom flukt.

Utbredelse

De lever i tropisk Afrika, også på Madagaskar og på Den arabiske halvøya.
NRK Troms

NRK Troms er NRKs distriktskontor for Troms fylke.
NRK Troms har hovedkontor i Tromsø, og lokalkontorer på Finnsnes og i Harstad.
3. juli 2003 ble NRK Troms og NRK Finnmark slått sammen til NRK Troms og Finnmark. Den 2. mars 2015 fikk NRK Troms og NRK Finnmark egne nettsider og vil fungere som to individer, men forblir samlet i distriktssendingen Nordnytt.
Redaktør ved hovedkontor i Tromsø er Pål Hansen.
Svangerskapsdepresjon

Svangerskapsdepresjon er en type depresjon som rammer kvinner under graviditeten. Depresjon under svangerskapet kan være skadelig for både mor og barn. Ubehandlet svangerskapsdepresjon er ofte forbundet med høyere risiko for spontanabort, lav vekt hos den nyfødte og prematur fødsel. Svangerskapsdepresjon er et relativt vanlig problem hos gravide kvinner. Dette kan være svært vanskelig å diagnostisere . Rundt 10-16% av norske kvinner anslås å oppleve depressive symptomer under graviditeten. Dette utgjør om lag 6000-9000 norske kvinner årlig. Det skal likevel poengteres at det å føle seg nede og kanskje til tider svak eller sliten er en helt vanlig del av svangerskapet som mange gravide opplever.
Ubehandlet svangerskapsdepresjon er også en stor risikofaktor for depresjon etter fødsel .

Diagnostikk

Norsk helsepersonell blir anbefalt å benytte seg av en internasjonal screeningmetode kalt EPDS (Edinburgh postnatal depresjonsskår) for å avdekke depresjon hos gravide. Dette er en undersøkelse bestående av ti spørsmål som omhandler kvinners daglige psykiske helse. Denne kan være med på å avdekke om en skal iverksette behandlingstiltak. For å kvalitetssikre behandlingen er det viktig å avklare om dette dreier seg om klinisk depresjon, depressive symptomer eller er nedstemt. Denne metoden er i dag tatt i bruk i flere norske kommuner.

Behandling

Svangerskapsdepresjon behandles på samme måte som andre depresjoner. Her står støttesamtaler, det å bedre sosialt nettverk og psykoterapi sentralt. En ønsker så langt det går å prøve å unngå bruk av legemidler, da dette kan være skadelig for fosteret. Likevel kan det i visse tilfeller anbefales legemiddelbruk. En nøye evaluering bør foretas for å minske risiko for skader på fosteret.
Avokado

Etymologi og historie

Ordet avokado stammer fra nahuatl-ordet ahuacatl (som også betyr testikkel). Spanjolene endret det til «avocado», et gammelt ord for advokat, men det heter i dag «aguacate» på spansk.
Uttrykket «guacamole» (et meksikansk ord for en avokadobasert dipp) kommer fra nahuatl-ordet «ahuacamolli», som betyr avokadosuppe eller avokadosaus.
I 1519 nevnte spanjolene frukten for første gang i en bok.

Planten

Avokadotreet er eviggrønt og vokser raskt i varme og relativt tørre områder. Treet har mørkegrønne, opptil 40 cm lange blader. De små blomstene er gulgrønne. Etter om lag 10 år begynner treet å bære frukter. De fleste sortene bærer frukt to ganger i året.

Frukten

Avokadofrukten, som botanisk sett er et bær med bare ett frø, er rund til pæreformet, og har en nøtteaktig smak. Det læraktige skallet varierer i farge fra grønt til mørkegrønt. Modne frukter inneholder en stein på størrelse med en golfball. Fruktkjøttet er gulgrønt til gullgult, men fargen endres raskt når fruktkjøttet kommer i kontakt med luft (oksidering).
Frukten man får i butikken er fremdeles hard, og modner etter hvert. Når skallet gir etter for lett trykk, er avokadoen moden nok til videre bruk.
Avokadofrukter modner aldri fullstendig på treet, men faller i hard tilstand ned på bakken, der de raskt modner. Under dyrking blir de harde fruktene høstet så snart de er store nok.

Bruk på kjøkkenet

Skallet er ikke spiselig, men fruktkjøttet rundt steinen er svært næringsrikt. Før frukten spises, deles den i to. Fruktkjøttet kan spises ublandet. Avokado er hovedingrediensen i guacamole.

Annen bruk

Allerede aztekerne brukte avokadoolje og andre deler av planten, og i dag brukes avokadoen også til kosmetikk og medikamenter. Avokadotreet brukes også til møbelproduksjon.

Botaniske særtrekk

Barlow og Martin har funnet ut at avokadoplanten har utviklet seg i økologisk forbindelse med store pattedyr (noen av disse er utdødd). Dyra spiste avokadofrukter med den svakt giftige steinen, som senere kom ut med avføringen langt fra morplanten. I dag er det bare menneskene som sprer avokadosteinene.
Stefan I Vojislav

Stefan (Dobroslav) I Vojislav var hersker i den montenegrinske staten Duklja i høymiddelalderen, fra 1018 til 1043. Han var fetteren til Jovan Vladimir av Zeta, og grunnla Huset Vojisavljević.
Stefan kom til makten etter en midlertidig bysantinsk gjenerobring (960–1042) av serbiske områder, hvor prins Stefan var i bysantinsk fangenskap. Men han lyktes i å flykte å vant en total militære seier over bysantinerne, og gjenskapte Duklja's selvstendighet som fyrstestat. Bysants hadde stått på høyden under keiser Basileios II i 1025, men den harde skattepolitikken førte til at flere folkeslag på denne tiden gjorde opprør mot bysantinsk styre.
Stefan regjerte først fra byen Breznica, men snart fra Skadar helt i sør, som flere ganger skiftet mellom montenegrinsk og bysantinsk herredømme. Innen 1050 inkluderte staten hele kyststrekningen fra Skadar til Split. hans sønn, Mihailo, balanserte før og etter farens død mellom øst og vest ved å gifte seg med en gresk prinsesse i 1052. Balansekunsten under hans styre som prins (1050–1077) brakte midlertidig fred og økonomisk oppgang, og sikret på den måten videre vekst for den staten faren Stefan hadde gjenerobret og styrket vesentlig foør 1043.
Kantongatan

Kantongatan med tilhørende bebyggelse er et historisk område vest for Drottningholms slottspark på Lovön, Stockholms län. Området ble anlagt som et mønstersamfunn på midten av 1700-tallet på initiativ av Lovisa Ulrika og hennes ektemann Adolf Fredrik. På 1700-tallet ble det lille brukssamfunnet kun kalt Drottningholms Hall- och Manufakturrätt og her skulle forskjellige manufakturer jobbe uten laugstvang. Da lå bygningene tett samlet og på eldre kart vises en reguleringsplan som et enkelt rutenett. Etter hvert ble flere hus flyttet eller revet og det ble mer rom mellom husene. Ved senere flyttinger har symmetrien delvis blitt gjenskapt. Kantons  brukssamfunn regnes også som et av forbildene for den svenske hagebyen.
Fra Kantongatens nordre del fantes det fram til begynnelsen av 1900-tallet en direkte tilfartsvei til slottet. Her lå Grindstugan, også kalt Kantonbommen. Ved Kantongatens søndre del (hus nummer 11) ligger Lilla Kina som ble bygd i 1753, samtidig med det første Kina slott. Kantongatens allé fortsetter i rett linje nordvest for Ekerövägen, hvor den heter Skolallén. På 1750-tallet ble det også anlagt en allé som gikk rett vestover til Lovö kirke, den heter nå Lovö kirkeallé.
På Kanton ble det etablert en produksjon av elegante produkt som finsmedarbeider, blondeknipling og silkeveveri. Til produksjon av slike fikk Lovisa Ulrika  plantet mullbärsträd til oppforing av silkemaskenes. Silkevevere fra Frankrike ble hentet til Sverige for å veve, men produksjonen fungerte ikke særlig bra i det svenske klimaet og ble lagt ned etter ti år.
Initiativet til et håndverkssamfunn vitner om Lovisa Ulrikas interesse for håndverk og fremming av det. Manufakturens produkter ble i stor grad brukt til slottets eget behov, blant annet i forbindelse med byggingen av Kina slott. I en tid da kinesisk kultur og kunst var høyeste mote skulle navnet Kanton føre tanken til den kinesiske handelsbyen med samme navn (nå Guangzhou). Bebyggelsen er dog typisk svensk. Under Kantons blomstringtid, som varte til 1767, bodde det i gjennomsnitt 70 til 80 personer i samfunnet. Noen større betydning fikk Kanton aldri som industriell faktor. De fleste anlegg forfalt etter Adolf Fredriks bortgang i 1771. 

Alle bygninger langs Kantongaten hadde opprinnelig en enhetlig lys farge, som passet for bygninger like ved Drottningholms slott. Man ville gi husene en farge som ga inntrykk av at det var steinhus. I dag finnes et titalls hus bevart, disse er modernisert og bebos av privatpersoner. Hele området inngår siden 1991 i Unescos verdensarv. Bygningene er bygningsminner som eies og forvaltes av Statens eiendomsverk.

Småsted

SCB endret i 2015 sin metode for å beregne statistikk for tettsteder og småsteder. Bebyggelsen på Kantongaten tilhører etter denne revisjonen ikke lenger tettstedet Drottningholm, men regnes som en egen småort med småortskod S0228. Bebyggelsen hadde da 59 innbyggere på et areal på 60 dekar.
Chaga

Chaga, også kjent som Wachaga, Chagga, Jagga, Dschagga, Waschagga eller Wachagga, er et bantutalende afrikansk urfolk, og den tredje største etniske gruppen i Tanzania. De holder til på den sydlige og østlige siden av Kilimanjaro og Meru, og i Moshi-området. Deres relative velstand kommer ikke bare fra det gode klimaet i området, men også fra suksessfulle landbruksmetoder, med blant annet utstrakt bruk av vanningssystemer og bearbeiding av jorda i tusenvis av år. De var en av de første stammene som omvendte seg til kristendommen, noe som kan ha gitt dem økonomiske fordeler overfor andre etniske grupper, da de hadde bedre tilgang til utdannelse og sykehus som kristne. Chaga-folket er på omtrent 2 000 000, og taler chaga-språket.
9. divisjon fotball for menn

Oslo

Siden 2019 har Oslo Fotballkrets hatt én avdeling i divisjonen.

Vestfold

Vestfold Fotballkrets hadde én avdeling i divisjonen i 2011 og 2012, mens den 2013 og 2014 hadde en høstavdeling, med de lavest plasserte lagene fra vårsesongen i 8. divisjon.
Rakitt

Etiologi

Vanligste årsak er D-vitaminmangel, som gjør at kroppen ikke tar opp nok kalsium til oppbygging av skjelettet. Kalsiummangel kan også føre til rakitt. Det finnes også en arvelig form for rakitt. Sykdommen kan videre utvikle seg som en følge av visse leversykdommer.
Barn som ikke får nok D-vitamin som følge av mangel på sollys, eller for lite D-vitamin i kosten (fet fisk, beriket melk og margarin), kan utvikle rakitt. 
Rakitt var utbredt i Norge og andre vestlige land i tidligere tider. I norske målføre kaltes sykdommen svekk. Ordet har sammenheng med «svik», idet en trodde at sykdommen var forårsaket av onde makter som fikk barnet i sin vold før dåpen. I dag finnes sykdommen fortsatt i en del u-land, særlig i områder der et kosthold med lite grønnsaker, nøtter og frø fører til kalsiummangel. I Englands industribyer ble himmelen utover 1800-tallet så formørket av kullstøv at dette blokkerte for sollys, samtidig som folk var innesperret på arbeidsplassen sin det meste av dagen. Selv dyrene i London zoo utviklet rakitt som en følge av kullfyringen. Derav har også sykdommen blitt kjent som "engelsk syke".
En variant av sykdommen, osteomalasi, forekommer hos voksne, og skyldes en manglende evne hos beincellene til å oppta kalsium. I sjeldne tilfeller kan kalsium- eller fosformangel føre til rakitt hos voksne.

Symptomer

Rakitt fører til skjelettsmerter, forsinka vekst, tannproblemer, muskelsvinn, spasmer og økt risiko for beinbrudd. Manglende styrke i skjelettet gjør at særlig lårbeina deformeres av kroppsvekta, slik at den syke blir unormalt hjulbeint. Deformasjon av brystkasse og kranium kan også forekomme.
Bekker Nunataks

Bekker Nunataks er en gruppe på tre nunataker som ligger nedenfor Ruth Ridge på nordsiden av Drygalskibreen på Nordenskjöldkysten i Graham Land i Antarktis. De ble kartlagte fra landmålinger av Falkland Islands Dependencies Survey (1960–61), og ble navngitt av UK Antarctic Place-Names Committee etter oberstløytnant Mieczyslaw G. Bekker, en polskfødt kanadisk ingeniør, som skrev Theory of Land Locomotion i 1956, et omfattende verk om det fysiske forholdet mellom snø og beltekjøretøy.
Tenthredinoidea

Utseende

Tenthredinoidea er mellom 4 og 40 millimeter lange. Kroppen er kraftig, kort og bred, uten en innsnørt «midje», slik som hos stilkvepser. Fargene er svarte, gule, røde, grønne eller brunlige. Noe er metalliske.
Vingene er klare eller svakt røykfarget. Vingemerket  og årenettet er tydelig. Vingespennet er mellom 4 og 40 millimeter.
Hodet er bredt omtrent like bredt som brystet.  Antennene har mellom 3 og 15 ledd. De er hos de fleste trådformet, men noen arter har en utvidelse, slik som hos klubbvepser.
Larvene ligner ganske mye på larvene til sommerfugler. De har er et markert hode, et brystparti med tre par bein, en bakkropp med flere bukføtter.

Levevis

Tenthredinoidea finnes i skog og ellers der larvens næringsplante vokser. Flygetiden er vanligvis tidlig om sommeren.
Hunnen legger rett på næringsplanten.  Plantevepser skjærer et snitt i bladet, hvor hun plasserer egget. Bladet lukker seg omkring egget, som er beskyttet mot predatorer og dårlig vær.
Larven er radikalt forskjellige fra de voksne, både i levevis og i kroppsbygning. Den lever på blad på busker og trær.
Tenthredinoidea tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der vepsens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) plantevepsen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.

Skadedyr

Noe av artene kan gjøre skade i jord- og landbruket, og regnes blant skadedyrene.

Utbredelse

Tenthredinoidea finnes i hele verden. Flere arter finnes i Norge, men de fleste artene lever i varme, tropiske strøk.
Ion Petre Stoican

Liv og karriere

En gang før 1965, under Gheorghe Gheorghiu-Dejs regime, skjedde det som skulle gjøre Stoican kjent for sin ettertid. Han jobbet da som bryllupsmusiker i București. Under en av sine opptredener la han merke til en mann som oppførte seg spesielt. Denne mannen viste seg å være en utenlandsk spion som prøvde å gjemme en pakke med dollarsedler og et brev. Stoican anholdt mannen og tok han med seg til den nærmeste politistasjonen, hvor han fikk vite at politiet hadde vært på utkikk etter denne mannen i lang tid, og var svært fornøyde med at de endelig hadde fått tak i ham. Det hemmelige politiet tok kontakt med Stoican og tilbød ham noe som belønning for hjelpen, og Stoican bad om å få gi ut en plate, noe som var svært vanskelig å få lov til på denne tiden. Han fikk lov til dette, og i 1966 kom det ut en plate med fire spor på det eneste rumenske plateselskapet, Electrecord.
Stoican forlot så Bukarest for en lang tid, og livnærte seg som bryllupsmusiker i Constanța, hvor han kunne tjene bedre. Da konen hans døde på midten av 1970-årene, dro han tilbake til hovedstaden, og hadde nå lyst til å gi ut enda en plate.
Han oppsøkte myndighetene igjen, og fikk til slutt lov til å gi ut en ny plate på grunn av sin fortid som «spionfanger». Stoican ville at dette skulle bli hans gjennombrudd, og ville spille kvalitetsmusikk. Han gikk derfor igang med å samle et stjernelag av rumenske sigøynermusikere. Han oppsøkte først Costel Vasilescu, som gikk med på å hjelpe ham, og tok ham med til den beste cimbalomspilleren i Romania, Toni Iordache. Iordache var en internasjonal stjerne, og ville egentlig ikke bli med, men ble til slutt med fordi han var redd for å fornærme myndighetene om han ikke ble med, siden Stoican hadde fått tillatelse fra dem. Stoican hadde også fått det slik at plateselskapet måtte føye seg etter hans ønsker.
Orkesteret ble til slutt 14 personer, mye større enn de vanlige bryllupsorkestrene som var på fem eller seks personer. De spilte inn en plate som var deres eneste innspilling sammen. Orkesteret ble, som alle andre orkester som ble utgitt i Romania på denne tiden, bare kalt for «Folkets orkester» på platen, og de eneste personene som fikk navnene oppgitt var Stoican selv og Iordache. Iordache fordi dette var hans enste krav for å bli med på innspillingen. Stoican krevde at et bilde av orkesteret skulle bli trykket i plateomslaget, noe som har gjort at man i ettertid kan identifisere alle medlemmene i orkesteret. Platen kom ut i 1977.
Dette ble den eneste skikkelige utgivelsen Stoican gav ut, og han gikk tilbake til å spille i brylluper, noe han gjorde fram til slutten av 1980-årene.
Platen ble gjennutgitt av det tyske plateselskapet Asphalt Tango i 2005 under navnet Sounds From a Bygone Age, Volume. 1
Kvadrilliard

En kvadrilliard er tusen kvadrillioner, eventuelt en million trilliarder, dvs. det naturlige tallet 1 000 000 000 000 000 000 000 000 000, eventuelt 10²⁷.
Arbejdsretten

Arbejdsretten er en dansk særdomstol som ble opprettet 12. april 1910.
Domstolen behandler såkalte rettskonflikter. Før en sak innbringes for Arbejdsretten, vil den normalt være behandlet ved møter på arbeidsplassen mellom arbeidstagers og arbeidsgivers organisasjoner samt eventuelt ved faglig voldgift.
Sakene omhandler blant annet overtredelse og fortolkning av hovedavtaler, lovligheten av varslede kollektive konflikter, kollektiv overenskomster og tvister om de statlige forliksmennenes kompetanse. Sakene kan ikke innbringes for de alminnelige domstolene. Den enkelte lønnsmottager kan dog anlegge sak ved de alminnelige domstolene vedrørende lønnstilgodehavende.
Arbejdsretten består av et formannskap med seks medlemmer samt 43 fagrettslige dommere. Dommerne utnevnes for fem år av gangen av beskæftigelsesministeren etter innstilling fra en rekke lønnsmottager- og arbeidsgiverorganisasjoner samt offentlige myndigheter.
Lorentz Harboe Ree

Priser

I 1923 vant Lorentz Harboe Ree og Carl Buch en arkitektkonkurranse om nye aviskiosker for Narvesens kioskkompani. De vant med tegningene til den såkalte Tyrihans-kiosken, som ble oppført på ulike steder i landet. Per 2018 står et eksemplar av Tyrihans-kiosken i friluftsmuseet på Norsk Folkemuseum; den ble flyttet til museet i 1986 fra sin opprinnelige plassering på Carl Berners plass i Oslo og er den eneste av disse kioskene som fortsatt eksisterer.
I 1926 ble Lorenz Harboe Ree og Carl Buch tildelt Houens fonds diplom for Gustav Vigelands atelier og museum i Nobels gate 32. Sammen mottok de også Sundts premie i 1938 for boliganlegget i Gabels gate 46 og Vestheimgata 6 på Frogner i Oslo.
Phaenops

Utseende

Små til middelsstore, litt brede, mer eller mindre metallisk skinnende praktbiller.

Utbredelse

Slekten har en holarktisk utbredelse.
Landingsavgift

Parkeringsavgift

Parkeringsavgifter innkreves på samme måte. De er kun basert på flyets totalvekt. Som oftest gir landingsavgiften rett til gratis parkering i seks timer.
Tannenberg (førerhovedkvarter)

Führerhauptquartier Tannenberg var et av Adolf Hitlers militære hovedkvarter under andre verdenskrig. Det lå ved Kniebis i den nordlige delen av Schwarzwald, nå en del av Freudenstadt.
Anlegget ble påbegynt 1. oktober 1939, og stod ferdig 1. juli 1940. Det bestod av to bunkere med et nettoareal på 275 m², samt en brakke på 85 m². Etter den store seieren over Frankrike hadde det vært naturlig å reise rett til Berlin for å motta triumfen. Hitler valgte imidlertid å oppholde seg i Tannenberg fra 27. juni til 5. juli 1940, for å avslutte rapporten om felttoget, planlegge invasjonen av Storbritannia og besøke de ferske slagmarkene i Elsass. På dette tidspunkt var anlegget så nytt at betongen ikke var helt tørr, og Hitler med stab oppholdt seg så mye utendørs som mulig.
Tannenberg stod tomt etter Hitlers avreise, og ble senere sprengt av franske ingeniørstyrker.
Stille før stormen (Kompani 69-album)

Stille før stormen er debutalbumet til musikkgruppa Kompani 69, og ble utgitt i 2006.